**Seimo narės R. Baškienės pranešimas: Seime rengiama konferencija kviečia tuos, kuriems rūpi sveika gyvensena**

2013 m. liepos 29 d. pranešimas VIR

Visuomeninių organizacijų, propaguojančių sveiką gyvenseną, iniciatyva liepos 30 dieną (antradienį) Konstitucijos salėje (I Seimo rūmai) rengiama konferencija: „Lietuvos sveikatos politika skatinant sveiką gyvenseną. Visuomenės požiūris“. **Pradžia – 11 val.**

Renginyje dalyvaus ir diskutuos visuomeninių organizacijų, dirbančių sveikatos apsaugos srityje, atstovai, Seimo nariai, Sveikatos apsaugos, Švietimo ir mokslo ministerijų, savivaldybių visuomenės sveikatos centrų atstovai. Konferenciją organizuoja Seimo narė Rima Baškienė.

Renginys bus tiesiogiai transliuojamas Seimo interneto puslapyje adresu <http://www3.lrs.lt/pls/inter/w2008_home.dabarseime> ir televizijos programa [„Seimas – tiesiogiai“](http://www3.lrs.lt/pls/inter/w5_show?p_r=7715&p_d=106851&p_k=1).

Daug dėmesio konferencijoje bus skiriama alkoholio ir tabako vartojimo prevencijai, sveikos mitybos viešojo maitinimo įstaigose (ypač mokyklų ir darželių valgyklose) užtikrinimui, sveikos gyvensenos rėmimo politikai, taip pat verslo atstovų siūlomoms iniciatyvoms.

Akcijos „Išsaugokime vyrus“ mecenatas Ramūnas Karbauskis ir akcijos įgyvendintojas medicininių tyrimų laboratorijos „Medicina practica“ vadovas, gydytojas Svajūnas Barakauskas pristatys jau nuo rudens prasidėsiantį naują šios iniciatyvos etapą, siekiant laiku diagnozuoti ir išgydyti prostatos vėžį.

**Konferencijos metu, nuo 11 iki 15 valandos, prie III Seimo rūmų vyks akcija „Išsaugokime Seimo vyrus“. Mobili „Medicina practica“ laboratorija kvies visus norinčius nemokamai atlikti kraujo testą dėl  prostatos vėžio**.

*Registracija į konferenciją ir išsamesnė informacija tel. 8 685 06711 arba el. paštu andrejus.gaidamavicius@lrs.lt*

**Konferencijos programa**

*10.30 –11.00          Dalyvių registracija*

*11.00 –11.10          Seimo narės Rimos Baškienės sveikinimo žodis*

*11.10–11.40           Akcijos „Išsaugokime vyrus“ 2013–2014 metų planų pristatymas. Pranešėjai – Lietuvos valstiečių ir žaliųjų sąjungos pirmininkas Ramūnas Karbauskis ir medicininių tyrimų laboratorijos „Medicina practica“ vadovas Svajūnas Barakauskas*

*11.40–12.10           Diskusija apie alkoholio ir tabako naudojimą. Diskusijai vadovauja Nacionalinės tabako ir alkoholio kontrolės koalicijos tarybos narys Arminas Mockevičius ir biomedicinos mokslų daktaras, Lietuvos sveikatos mokslų universiteto docentas  Aurelijus Veryga*

*12.10–12.30           Diskusija apie sveiką mitybą. Diskusijai vadovauja genetiškai modifikuotų organizmų ekspertas Andrejus Gaidamavičius*

*12.30–12.45           Pertrauka*

*12.45–13.15           Diskusija apie sveikos gyvensenos skatinimą. Diskusijai vadovauja Sveikuolių sąjungos prezidentas Dainius Kepenis*

*13.15–13.45           Sveikatos politika ir jos finansavimas. Diskusijai vadovauja sveikatos politikos ekspertas dr. Vytautas Valevičius*

*13.45–14.45           Diskusija, pasiūlymai skatinant sveiką gyvenseną*

*14.45–15.00           Konferencijos apibendrinimas*

*Jolanta Anskatienė*

*Ryšių su visuomene skyrius*

*Tel. (8 5) 239 6508, el. p. jolanta.anskaitiene@lrs.lt*